paragraph_text: Politički rusinizam; također Političko rusinstvo; je ukrajinski termin za politiku propagiranja postojanja rusinske nacije u kojoj se nastoji obrazložiti specifičnost rusinskog nacionalnog identiteta te njegova različitost od onog ukrajinskog. Karakteristika ove politike je da svoja stajališta i tvrdnje temelji prvenstveno na modernim političko-kulturološkim i pravnim vrednotama odnosno pravu grupa ljudi ili pojedinaca na samoodređenje, a znanstvene kategorije se uglavnom koriste kao popratni sadržaj. Među istaknutijim osobama ove politike svakako je američko-kanadski profesor Paul Robert Magocsi. Među onima koji opovrgavaju iste teze posebno su poznati ukrajinski profesor Maj Pančuk, zatim profesor Heorhij Kožoljanko i brojni drugi.